Ir-Regolament tal-Kummissjoni (KEE) Nru 441/91
tal-25 ta' Frar 1991
dwar il-klassifika ta' ċerti oġġetti fil-kodiċi NM 17041019, 17041099, u 95021010 tan-nomenklatura magħquda li jħassar ir-Regolament (KEE) Nru 1287/83
IL-KUMMISSJONI TAL-KOMUNITAJIET EWROPEJ,
Wara li kkunsidraw it-Trattat li jistabbilixxi Komunità Ekonomika Ewropea,
Wara li kkunsidraw ir-Regolament tal-Kunsill (KEE) Nru 2658/87 tat-23 Lulju 1987 dwar it-tariffa u nomenklatura ta' statiska u dwar it-Tariffa Doganali Komuni [1], kif l-aħħar emendat bir-Regolament (KEE) Nru 53/91 [2], u b'mod partikolari l-Artikolu 9 tiegħu,
Billi biex tiġi żgurata l-applikazzjoni uniformi tan-nomenklatura magħquda annessa ma’ dak ir-Regolament, huwa meħtieġ li jiġu adottati miżuri dwar il-klassifikazzjoni ta' l-oġġetti li għalihom jirreferi l-Anness li jinsab ma’ dan ir-Regolament;
Billi r-Regolament (KEE) Nru 2658/87 niżżel ir-regoli ġenerali għall-interpretazzjoni tan-nomenklatura magħquda u dawn ir-regoli japplikaw ukoll għal kull nomenklatura oħra li hija bbażata fuqha kollha kemm hi jew parti minnha jew li jżidu subdiviżjonijiet addizzjonali magħha u li hija stabbilita b'disposizzjonijiet speċifiċi tal-Komunità, biex l-applikazzjoni tat-tariffa jew miżuri oħra dwar il-kummerċ fl-oġġetti;
Billi, skond l-imsemmja regoli ġenerali, l-oġġeti deskritti fl-kolonna 1 tat-tabella annessa ma’ dan ir-Regolament għandhom ikunu klassifikati taħt il-kodiċi NM xierqa indikati fil-kolonna 2, bis-saħħa tar-raġunijiet imniżżla fil-kolonna 3;
Billi dan ir-Regolament jikkonċerna wkoll il-prodotti li għalihom jirreferi r-Regolamenti tal-Kummissjoni (KEE) Nru 1278/83 [3]; billi, għalhekk, ir-Regolamenti msemmi l-aħħar għandu jiġi mħassar;
Billi l-miżuri li għalihom jipprovdi dan ir-Regolament jaqblu ma’ l-opinjoni tal-Kumitat tan-Nomenklaturi,
ADOTTAT DAN IR-REGOLAMENT
Artikolu 1
L-oġġetti deskritti fil-kolonna 1 tat-tabella annessa huma issa kklassifikati fin-nomenklatura magħquda taħt il-kodiċi NM xierqa indikati fil-kolonna 2 tat-tabella.
Artikolu 2
Ir-Regolament (KEE) Nru 1287/83 qiegħed b'dan jiġi mħassar.
Artikolu 3
Dan ir-Regolament għandu jidħol fis-seħħ fil-21 jum li jiġi wara dak li fih jiġi ppublikat fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, fil-25 ta' Frar 1991.